Caledon - Wikipedia
Koördinate: 34°13′48″S 19°25′42″O Koördinate: 34°13′48″S 19°25′42″O
13 km² (5 vk m)
819,2/km² (2 121,7/myl2)
Ds. Ebbe Dommisse was NG leraar van 1920 tot 1936 en het hom veral beywer vir 'n orrel in die ou kerkgebou.
Donkinstraat op Caledon bevat 'n aantal goed bewaarde ou geboue, waaronder die Good Hope-gebou en die Eerste Nasionale Bank.
Die Anglikaanse kerk in Prins Alfredstraat met op die agtergrond die toring van die NG moedergemeente.
Die betreklike moderne kerkgebou van die NG gemeente Caledon.
3 Botaniese tuin
Die eerste vestiging deur blankes het in omstreeks 1715 begin. Mettertyd het die dorp 'n gewilde gesondheidsoord geword na aanleiding van die warm staalfontein. Dit het eers bekend gestaan as Zwarte Berg of Zwartebergbad, maar is op 13 Desember 1813 hernoem na die graaf van Caledon (Du Pré Alexander, graaf van Caledon), goewerneur van die Kaap van 1807 tot 1811. 'n Dorpsbestuursraad is in 1840 ingestel en munisipale status op 1 Januarie 1884 toegeken.
Sewe fonteine met staalwater bereik die oppervlak op min of meer dieselfde plek. Ses se temperatuur is sowat 50 grade Celcius, terwyl die sesde se water koud is. Die fontein lewer 900 000 liter water per dag. Die water is ysterdraend en bevat ook nog ander opgeloste minerale en bevat volgens oorlewering genesende kragte.
In 1709 het die eerste wit nedersetter, Ferdinand Appel, 'n huisie vir die siekes by die fontein gebou. Dit was die oorsprong van die fraai dorp. In 1946 is 'n sanatorium en ontspanningkompleks by die bron deur 'n brand in puin gelê. Dit is nooit herbou nie, hoewel daar 'n woonwapark en 'n swembad op die plek staan.
Botaniese tuin [wysig]
Caledon is ook beroemd om sy botaniese tuin. Dit is in 1927 gestig en beslaan meer as 10 hektaar vallei en berghang. Hier word jaarliks in September 'n veldblommeskou gehou.
Die voormalige model C-skool, Hoërskool Overberg, het in 2007 552 leerders gehad, en die gelyknamige laerskool 444. Vir die bruin gemeenskap is daar die Laer- en Hoërskool Swartberg, met onderskeidelik 753 en 696 leerders in 2007. Op die dorp en in die omgewing is altesaam 15 skole, waarvan twee hoërskole en drie privaat voorskole is.
Kelly, Maureen, Amptelike Suid-Afrikaanse Munisipale Jaarboek, HELM Publikasies, Johannesburg, 1986..
Mayhew, Vic (red.), ‘’Reader’s Digest Illustrated Guide to Southern Africa’’, The Reader’s Digest Association South Africa (Pty.) Limited, Kaapstad, 1980.
Myddleton, woonbuurt van Caledon.
Ontsluit van "http://af.wikipedia.org/w/index.php?title=Caledon&oldid=1169245"	Kategorie: Nedersettings in die Wes-Kaap	Navigasie-keuseskerm
Die bladsy is laas op 19 Mei 2013 om 12:14 bygewerk.